CELEX: 52007XG1221(02)
Language: sk
Date: 2007-05-25
Title: Závery Rady z 25. mája 2007 o jednotnom rámci ukazovateľov a referenčných hodnôt na monitorovanie pokroku pri dosahovaní lisabonských cieľov vo vzdelávaní a odbornej príprave

21.12.2007   
            
            
               SK
            
            
               Úradný vestník Európskej únie
            
            
               C 311/13
            
         Závery Rady z 25. mája 2007 o jednotnom rámci ukazovateľov a referenčných hodnôt na monitorovanie pokroku pri dosahovaní lisabonských cieľov vo vzdelávaní a odbornej príprave
   (2007/C 311/10)
   RADA EURÓPSKEJ ÚNIE,
   SO ZRETEĽOM NA:
   
               1.
            
            
               výzvu z jarného zasadnutia Európskej rady v roku 2000 v Lisabone, aby sa modernizovali európske systémy vzdelávania a odbornej prípravy na základe požiadaviek znalostnej ekonomiky a množiacich sa výziev sociálno-ekonomického a demografického charakteru, ktorým čelí Únia v globalizovanom svete (1);
            
         
               2.
            
            
               závery Európskej rady z marca 2002 z Barcelony, ktoré stanovili za všeobecný cieľ premenu európskych systémov vzdelávania a odbornej prípravy „do roku 2010 na svetový štandard kvality“ a v ktorých sa so zreteľom na tento cieľ schválil súbor spoločných cieľov pre skvalitňovanie týchto systémov (2);
            
         
               3.
            
            
               podrobný pracovný program nadviazania na stanovené spoločné ciele – všeobecne nazývaný pracovný program „Vzdelávanie a odborná príprava 2010“, ktorý obsahuje orientačný zoznam ukazovateľov určených na meranie pokroku vo vykonávaní trinástich konkrétnych cieľov prostredníctvom otvorenej metódy koordinácie;
            
         
               4.
            
            
               závery Rady z 5. mája 2003, ktoré stanovili súbor referenčných úrovní európskej priemernej výkonnosti v oblasti vzdelávania a odbornej prípravy (referenčné hodnoty), ktoré sa majú používať ako „jeden z nástrojov na monitorovanie vykonávania podrobného pracovného programu“ (3);
            
         
               5.
            
            
               maastrichtské komuniké zo 14. decembra 2004 v kontexte kodanského procesu, v ktorom sa za prioritu stanovuje rozšírenie rozsahu a zvýšenie presnosti a spoľahlivosti štatistických údajov z oblasti odborného vzdelávania a odbornej prípravy, a to na základe toho, že primerané údaje a ukazovatele sú kľúčom k porozumeniu procesov v oblasti odborného vzdelávania a odbornej prípravy a že zo strany všetkých zainteresovaných strán sú potrebné ďalšie zásahy a rozhodnutia (4);
            
         
               6.
            
            
               bergenské komuniké z 19. – 20. mája 2005 v kontexte bolonského procesu, ktoré vyzýva, aby sa ako východisko pre budúce zhodnotenie zhromaždili porovnateľné údaje o mobilite zamestnancov a študentov, ako aj o sociálnej a ekonomickej situácii študentov v účastníckych krajinách (5);
            
         
               7.
            
            
               závery Rady z 24. mája 2005, v ktorých sa Komisia vyzýva, aby okrem iného podala Rade správu, v ktorej sa bude „hodnotiť pokrok vzhľadom na vytvorenie jednotného rámca ukazovateľov a referenčných hodnôt na kontrolu lisabonských cieľov v oblasti vzdelávania a odbornej prípravy“ (6);
            
         
               8.
            
            
               závery Rady z 19. mája 2006, v ktorých Rada vyzvala Komisiu, aby jej podala správu o pokroku v zostavovaní európskeho ukazovateľa jazykovej kompetencie (7);
            
         
               9.
            
            
               závery Rady z 13. novembra 2006, v ktorých sa Komisia vyzýva, aby venovala „pozornosť vývoju zložiek OVP v rámci uceleného rámca ukazovateľov a referenčných hodnôt“;
            
         
               10.
            
            
               kľúčové posolstvá Rady v oblasti vzdelávania a odbornej prípravy na jarné zasadnutie Európskej rady v roku 2007, v ktorých sa zdôrazňuje, že „vzdelávacie politiky a postupy si vyžadujú silnejšiu základňu poznatkov“ a že „je potrebné rozvíjať kultúru hodnotenia a podporovať ďalší výskum“ (8);
            
         
               11.
            
            
               oznámenie Komisie z 22. februára 2007 s názvom „Jednotný rámec ukazovateľov a referenčných kritérií na monitorovanie pokroku pri dosahovaní lisabonských cieľov vo vzdelávaní a odbornej príprave“, v ktorom sa navrhuje 20 hlavných ukazovateľov, ktoré sú podľa Komisie v súlade s cieľmi politiky pracovného programu Vzdelávanie a odborná príprava 2010 (9);
            
         BERIE NA VEDOMIE:
   správu o pokroku dosiahnutom v zostavovaní európskeho ukazovateľa jazykovej kompetencie, ako sa uvádza v oznámení Komisie z 13. apríla 2007 nazvanom „Rámec na európsky prieskum jazykových kompetencií“ (10), ktoré obsahuje aj zámer Komisie zabezpečiť, aby sa do uskutočnenia ďalších kôl testov prieskum vzťahoval na všetky úradné európske jazyky, ktoré sa vyučujú v Európskej únii;
   DOMNIEVA SA, že:
   pracovný program Vzdelávanie a odborná príprava 2010 predstavuje strategický rámec pre prácu Rady v oblasti vzdelávania a odbornej prípravy,
   diskusie o budúcom politickom smerovaní v rámci nadviazania na pracovný program Vzdelávanie a odborná príprava 2010 sa práve začínajú a v nasledujúcich rokoch by sa mali zintenzívniť;
   určenie, vymedzenie a uplatňovanie jednotného rámca ukazovateľov je trvalým procesom, ktorý sa musí zosúladiť so strategickým rámcom stanoveným v pracovnom programe 2010 a v programe, ktorý naň prípadne nadviaže;
   OPÄTOVNE POTVRDZUJE, že:
   pri zostavovaní nových ukazovateľov sa v plnej miere rešpektuje zodpovednosť členských štátov za organizáciu ich vzdelávacích systémov a dotknutým organizáciám a inštitúciám by sa nemala spôsobiť nenáležitá administratívna ani finančná záťaž;
   pravidelné monitorovanie výkonnosti a pokroku s využitím ukazovateľov a referenčných hodnôt je základnou súčasťou lisabonského procesu a umožňuje určiť silné a slabé stránky s cieľom poskytnúť strategické usmernenie pre pracovný program Vzdelávanie a odborná príprava 2010,
   v usmerňovaní politickej činnosti v rámci tohto pracovného programu je naďalej aktuálnych päť referenčných hodnôt, ktoré Rada prijala v máji 2003,
   je potrebné naďalej zvyšovať kvalitu údajov, ktoré poskytuje európsky štatistický systém, a to najmä zabezpečiť platné, medzinárodne porovnateľné údaje, ktoré sa v prípade potreby týkajú samostatne mužov a žien;
   zároveň je potrebné pokračovať v posilňovaní spolupráce s inými medzinárodnými organizáciami aktívnymi v tejto oblasti s cieľom zvýšiť medzinárodnú jednotnosť a porovnateľnosť údajov, zamedziť duplicite a zabezpečiť tie potreby EÚ v oblasti údajov, ktoré nie je možné zabezpečiť v rámci európskeho štatistického systému (ESS);
   UZNÁVA, že:
   je dôležité vyvíjať jednotné a trvalé úsilie o vývoj jednotného rámca ukazovateľov a referenčných hodnôt v úzkej spolupráci členských štátov a Komisie;
   oznámenie Komisie s názvom „Jednotný rámec ukazovateľov a referenčných kritérií na monitorovanie pokroku pri dosahovaní lisabonských cieľov vo vzdelávaní a odbornej príprave“ je významným krokom k vytvoreniu takéhoto rámca;
   vymedzenie jednotného rámca ukazovateľov a referenčných hodnôt je trvalým a konzultačným procesom z hľadiska výberu nových ukazovateľov, ako aj z hľadiska vymedzenia jednotlivých konkrétnych ukazovateľov;
   Z tohto dôvodu VYZÝVA KOMISIU, aby:
   
               —
            
            
               využila alebo ďalej rozvinula šestnásť z navrhnutých hlavných ukazovateľov, ako sa uvádza nižšie:
               
                           a)
                        
                        
                           pokiaľ ide o tie ukazovatele, ktoré sa z veľkej časti zakladajú na existujúcich údajoch a ktorých vymedzenie je už vo všeobecnosti zavedené,
                           
                                       —
                                    
                                    
                                       v plnom rozsahu využila tieto ukazovatele:
                                       
                                                   —
                                                
                                                
                                                   účasť na predškolskom vzdelávaní,
                                                
                                             
                                                   —
                                                
                                                
                                                   študenti, ktorí predčasne opúšťajú školský systém,
                                                
                                             
                                                   —
                                                
                                                
                                                   porozumenie písanému textu, matematike a vedám,
                                                
                                             
                                                   —
                                                
                                                
                                                   miera ukončeného vyššieho stredoškolského vzdelania u mladých ľudí,
                                                
                                             
                                                   —
                                                
                                                
                                                   absolventi vysokých škôl,
                                                
                                             
                                                   —
                                                
                                                
                                                   účasť dospelých na celoživotnom vzdelávaní,
                                                
                                             
                                                   —
                                                
                                                
                                                   cezhraničná mobilita vysokoškolských študentov,
                                                
                                             
                                                   —
                                                
                                                
                                                   dosiahnuté vzdelanie obyvateľstva,
                                                
                                             
                                 
                                       —
                                    
                                    
                                       a aby v prípade významných zmien podala Rade správu;
                                    
                                 
                     
                           b)
                        
                        
                           pokiaľ ide o tie ukazovatele, ktoré sa z veľkej časti zakladajú na existujúcich údajoch a ktoré je ešte stále potrebné presnejšie vymedziť,
                           predložila Rade na ďalšie zváženie informácie o vymedzení týchto ukazovateľov:
                           
                                       —
                                    
                                    
                                       vzdelávanie osôb s osobitnými potrebami,
                                    
                                 
                                       —
                                    
                                    
                                       schopnosti pracovať s informačnými a komunikačnými technológiami,
                                    
                                 
                                       —
                                    
                                    
                                       investície do vzdelávania a odbornej prípravy,
                                    
                                 vrátane ich zloženia, zdrojov údajov, nákladov a ďalších relevantných technických špecifikácií;
                        
                     
                           c)
                        
                        
                           pokiaľ ide o tie ukazovatele, ktoré sa v spolupráci s inými medzinárodnými organizáciami stále vyvíjajú,
                           
                                       —
                                    
                                    
                                       pokračovala vo vývoji ukazovateľov týkajúcich sa:
                                       
                                                   —
                                                
                                                
                                                   občianskych schopností,
                                                
                                             
                                                   —
                                                
                                                
                                                   schopností dospelých,
                                                
                                             
                                                   —
                                                
                                                
                                                   profesionálneho rozvoja učiteľov a školiteľov,
                                                
                                             
                                 
                                       —
                                    
                                    
                                       a aby včas podala Rade správu najmä o účasti členských štátov EÚ a o napĺňaní potrieb EÚ v oblasti údajov,
                                    
                                 
                     
                           d)
                        
                        
                           pokiaľ ide o tie ukazovatele, ktoré sú stále v procese vývoja a ktoré by sa mali zakladať na nových prieskumoch v EÚ,
                           
                                       —
                                    
                                    
                                       ďalej skúmala vývoj ukazovateľov týkajúcich sa:
                                       
                                                   —
                                                
                                                
                                                   jazykových zručností,
                                                
                                             
                                                   —
                                                
                                                
                                                   schopnosti učiť sa,
                                                
                                             
                                 
                                       —
                                    
                                    
                                       a aby vo vhodnom čase podala Rade správu o výsledkoch.
                                    
                                 
                     Pred uskutočnením akýchkoľvek ďalších prieskumov v súvislosti s ukazovateľmi uvedenými v písmene c) a d) predloží Komisia Rade na zváženie príslušné správy. Tieto správy by mali podľa potreby zahŕňať tieto aspekty:
               
                           —
                        
                        
                           politický význam ukazovateľov,
                        
                     
                           —
                        
                        
                           podrobné technické špecifikácie akéhokoľvek navrhovaného nového prieskumu,
                        
                     
                           —
                        
                        
                           dostupnosť a význam existujúcich údajov na vnútroštátnej úrovni,
                        
                     
                           —
                        
                        
                           porovnateľnosť údajov,
                        
                     
                           —
                        
                        
                           harmonogram práce na vývoji,
                        
                     
                           —
                        
                        
                           odhad infraštruktúry potrebnej na tento vývoj a súvisiaci zber údajov, ako aj odhad nákladov, ktoré pravdepodobne vzniknú Spoločenstvu a zúčastneným členským štátom,
                        
                     
                           —
                        
                        
                           vhodné riadiace a podporné štruktúry, ktoré umožnia, aby sa členské štáty zapojili do metodickej a vývojovej práce.
                        
                     
         
               —
            
            
               pokračovala v práci na vývoji jednotného rámca ukazovateľov a referenčných hodnôt na základe skúseností stálej skupiny pre ukazovatele a referenčné hodnoty, poradného výboru pre európsky ukazovateľ jazykovej kompetencie a ďalších príslušných expertných skupín národných zástupcov a pravidelne podávala správy Rade.
            
         VYZÝVA ČLENSKÉ ŠTÁTY A KOMISIU, ABY:
   
               —
            
            
               úzko spolupracovali pri vývoji a uplatňovaní jednotného rámca ukazovateľov a referenčných hodnôt, čo zahŕňa aj zlepšenie štatistického základu,
            
         
               —
            
            
               pracovali na dosiahnutí toho, aby sa ukazovatele v tomto rámci vzťahovali na všetky členské štáty.
            
         
      (1)  Závery predsedníctva, 23. – 24. marec 2000 Lisabon (SN 100/00, odsek 2).
   
      (2)  Závery predsedníctva, 15. – 16. marec 2002 Barcelona (SN 100/02, odsek 43).
   
      (3)  Závery Rady o referenčných úrovniach európskej priemernej výkonnosti vo vzdelávaní a odbornej príprave (referenčné hodnoty), Ú. v. EÚ C 134, 7.6.2003, s. 3.
   
      (4)  Komuniké konferencie ministrov zodpovedných za odborné vzdelávanie a odbornú prípravu o budúcich prioritách posilnenej európskej spolupráce v odbornom vzdelávaní a odbornej príprave (kodanský proces), Maastricht 14. december 2004.
   
      (5)  Komuniké z konferencie európskych ministrov zodpovedných za vysokoškolské vzdelávanie – „Európsky priestor vysokoškolského vzdelávania – dosahovanie cieľov“ (bolonský proces), Bergen 19. – 20. máj 2005.
   
      (6)  Závery Rady z 24. mája 2005 o nových ukazovateľoch vo vzdelávaní a odbornej príprave, Ú. v. EÚ C 141, 10.6.2005, s. 7.
   
      (7)  Závery Rady o európskom ukazovateli jazykovej kompetencie, Ú. v. EÚ C 172, 25.7.2006, s. 1.
   
      (8)  Príspevok Rady (v oblasti vzdelávania) na jarné zasadnutie Európskej rady, dokument 5625/07, s. 3.
   
      (9)  (1) Účasť na predškolskom vzdelávaní; (2) vzdelávanie osôb s osobitnými potrebami; (3) študenti, ktorí predčasne opúšťajú školský systém; (4) porozumenie písanému textu, matematike a vedám; (5) jazykové zručnosti; (6) schopnosti pracovať s informačnými a komunikačnými technológiami; (7) občianske schopnosti; (8) schopnosti učiť sa; (9) miera ukončeného vyššieho stredoškolského vzdelania u mladých ľudí; (10) riadenie škôl; (11) školy ako viacúčelové miestne vzdelávacie strediská; (12) profesionálny rozvoj učiteľov a školiteľov; (13) stratifikácia systémov vzdelávania a odbornej prípravy; (14) absolventi vysokých škôl; (15) medzinárodná mobilita vysokoškolských študentov; (16) účasť dospelých na celoživotnom vzdelávaní; (17) schopnosti dospelých; (18) dosiahnuté vzdelanie obyvateľstva; (19) investície do vzdelávania a odbornej prípravy; (20) návrat k vzdelávaniu a odbornej príprave.
   
      (10)  Dokument 8387/07 – KOM (2007) 184, konečné znenie.